**Žurnāla “Latvijas Ārsts” raksta iesniegšanas vadlīnijas**

Raksta sākumā: - autora vai autoru vārds, uzvārds, zinātniskais grāds, specialitāte, darbavieta un amats; - neliels raksta kopsavilkums/anotācija vai pieteikums (4-6 teikumi) līdz 500–600 rakstu zīmēm.

**Prasības raksta noformējumam:**

1. Optimālais raksta garums – 25 – 30 tūkstoši rakstu zīmju (neskaitot atstarpes). Kopā ar tabulām, shēmām, attēliem, literatūras atsaucēm Word dokumenta formātā tas var variēt no 10 līdz 18 A4 lappusēm (burtu izmērs 12 p.).
2. Tabulas, shēmas, grafikus sagatavot latviešu valodā un vēlams iesniegt arī oriģinālā formātā atsevišķa faila veidā: Word, Excel, Ppt (nepārvēršot jpg vai pdf).
3. Tekstā precīzi jānorāda ilustratīvo materiālu atrašanās vieta (kurš teikums, rindkopa, uz kuru attēls/tabula/grafiks attiecas).
4. Fotogrāfijas, radioloģisko, sonoloģisko un citu attēldiagnostikas izmeklējumu attēli jāiesniedz elektroniski nesamazinātā formātā – ar maksimālo izšķirtspēju (vismaz 300 dpi).
5. Svešvalodā (izņemot latīņu valodu) minētos terminus, personvārdus, institūciju nosaukumus lūdzam latviskot, iekavās norādot vārda rakstību oriģinālvalodā.
6. Medikamentiem tekstā lietojams starptautiskais nepatentētais nosaukums (INN).
7. Ja rakstā izmantoti prezentācijas materiāli, jānorāda pasākuma nosaukums un laiks, kad prezentācija notikusi.
8. Vēlams norādīt līdz 30 svarīgākos literatūras avotus. Literatūras atsauces noformējamas pēc Vankūveras sistēmas <https://guides.lib.monash.edu/ld.php?content_id=14570618>) – ar arābu cipariem kvadrātiekavās aiz attiecīgā teikuma norāda avota kārtas numuru izmantotās literatūras sarakstā, pievienojot literatūras sarakstu raksta beigās. Piemēram: Xxx pētījums apstiprina yyy [12].

Izmantoto avotu sarakstā avota bibliogrāfiskais apraksts ir jānorāda līdzīgi kā citos medicīnas izdevumos, piemēram, New England Journal of Medicine:

• žurnāla raksts aprakstīts šādi: Leurs R, Church MK, Taglialatela M. H1-antihistamines: inverse agonism, anti-inflammatory actions and cardiac effects. Clin Exp Allergy 2002 Apr;32(4):489-98.

• grāmata: Rang HP, Dale MM, Ritter JM, Moore PK. Pharmacology. 5th ed. Edinburgh: Churchill Livingstone; 2003. Aprakstā neizmanto slīprakstu un pēdiņas. Ja ir vairāk par trim autoriem, to vārdus. uzvārdus drīkst aizstāt ar et al./u. c.

Rakstu autori, kam nav norādīta darbavietas adrese, pēc raksta publicēšanas var saņemt savu žurnāla autoreksemplāru Latvijas Ārstu biedrībā 1. stāvā. Adrese: Skolas iela 3, Rīga, LV-1010 Redakcijas tālr. +371 20276668 E-pasts: [lab@arstubiedriba.lv](mailto:lab@arstubiedriba.lv)